රංගජීව මහතා ඇතුලු ඔහුගේ සගයින් පවසන්නේ මෙම සිදුවීමට පෙර නවාස් මාස හයක් හතක් වැනි කාලයක් තුළ අවස්ථා ගණනාවකදී හෙරොයින් තොග වශයෙන් අල්ලා ගැනීමට සහයෝගය දී ඇති බවය. නවාස්, පොලිස් මත්ද්‍රව්‍ය නාශක කාර්යාංශයට ඔත්තු ලබාදීමට සබඳකම් ඇති කරගත්තේ කෙසේද? යාපනේ පදිංචිකරුවෙක් වන මරිය රූබන් ඩිල්ෂාන් හා මීගමුවේ මොහොමඩ් නවාස් වැල්ලම්පිටියේදී හා වැල්ලවත්තේදී 2016 අගෝස්තු මාසයේදී රංගජීව මහතා ඇතුලු කණ්ඩායම කළ වැටලීම් දෙකක් අනුවය. කලක් රිමාන්ඞ් භාරයේ සිටි මේ දෙදෙනා පසුව අධිකරණයෙන් ඇප මත මුදාහැරුණි. ඉන් සතියකට දෙකකට පමණ පසුව මත්ද්‍රව්‍යනාශක කාර්යාංශයේම නිලධාරියෙකු මුණගැසුණ නවාස්, මධුෂ් මෙරටට හෙරොයින් ගෙන එන මාර්ග ගැන තමන් ඉතා හොඳින් දන්නා බවත් ඒවා අල්ලා දීමට තමන්ට හැකියාව ඇති බවත් ප‍්‍රකාශ කර සිටියේය. මෙවැනි ඔත්තු සපයන්නන් ඕනෑ තරම් තමන්ට හමුව ඇති බැවින් මෙහි විශේෂත්වයක් නොදුටු මේ නිලධාරියා රංගජීව මහතාද දැනුවත් කරමින් ඔත්තුකරුවා සමග සබඳතාවය ගොඩනගා ගත්තේය. ඒ අනුව අවස්ථා කීපයකදී හෙරොයින් විශාල ප‍්‍රමාණයක් අත්අඩංගුවට ගැනීමට රංගජීව මහතාගේ කණ්ඩායම සමත් විය. මීගමුවේ නවාස් කිසිවෙකුටත් කිසිදු සැකයක් ඇති නොවන පරිද්දෙන් පොලිස් පරීක්ෂක රංගජීවලාගේ විශ්වාසය දිනා ගැනීමට ඒ ආකාරයට මාස හයක් හතක් පමණ ගනුදෙනු කළේය.
නවාස් පොලිසිය සමඟ මාස කීයක් ගණුදෙනු කළේද ?
මාස හයක් හතක් පමණ